## Rješenje Ustavnog suda Republike Hrvatske broj U-VII-1816/2001 od 11. rujna 2001.

### NN 79/2001 (14.9.2001.), Rješenje Ustavnog suda Republike Hrvatske broj U-VII-1816/2001 od 11. rujna 2001.

# USTAVNI SUD REPUBLIKE HRVATSKE

1348

Ustavni sud Republike Hrvatske, u sastavu sudac Smi­ljko Sokol,
predsjednik Suda, te suci Marijan Hra­njski, Petar Klarić, Mario Kos, Jurica
Malčić, Ivan Matija, Ivan Mrko­njić, Jasna Omejec, Že­ljko Potoč­njak, Agata Račan,
Emilija Rajić, Vice Vukojević i Milan Vuković, povodom prijedloga Ivice Bana iz
Mokošice, u postupku nadzora ustavnosti i zakonitosti izbora, na sjednici održanoj
dana 11. rujna 2001. godine, donio je s­ljedeće

## RJEŠENJE

Prijedlog se odbacuje.

```
Obrazlože­nje
```

1. Ivica Ban iz Mokošice (u da­lj­njem tekstu: predlagate­lj), predstav­ljajući
se kao nosite­lj Nezavisne gradske liste na izborima za Gradsko vijeće Grada
Dubrovnika (u sastav­lja­nju) podnio je Sudu prijedlog za izvrše­nje nadzora
nad ustavnošću i zakonitošću provođe­nja izbora za Gradsko vijeće Grada
Dubrovnika, koji izbori će se održati 16. rujna 2001. godine.

2. Nezakonitost i neustavnost
postupka za provođe­nje izbora za Gradsko vijeće Grada Dubrovnika nalazi u či­njenici
što su Obvezatne upute Državnog izbornog povjerenstva broj: LS-II o redos­ljedu
izbornih rad­nji i tijeku rokova po Zakonu o izboru članova predstavničkih
tijela jedinica lokalne i područne (re­gionalne) samouprave (u da­lj­njem
tekstu: Obvezatne upute DIP-a broj: LS-II) od 30. srp­nja 2001. godine.
(»Narodne novine«, broj 69/01), kojim se između ostalog propisuje tijek
izbornih rokova, stupile na snagu prije no što je Odluka Vlade Republike
Hrvatske o raspisiva­nju izbora za Gradsko vijeće Grada Dubrovnika od 26. srp­nja
2001. godine (»Narodne novine«, broj 69/01), bila dostupna javnosti.

Iz razloga vrlo kratkog roka,
računajući od dana kada su navedene »Narodne novine« bile dostupne javnosti (6.
kolovoza 2001. godine, a u kojima su objav­ljene i Odluka Vlade i Obvezatne
upute DIP-a broj: LS-II) i dana (12. kolovoza 2001. godine) koji je Obvezatnim
uputama DIP-a broj: LS-II određen kao zad­nji dan roka za podnoše­nje
prijedloga kandidacijskih lista za izbor članova Gradskog vijeća Grada
Dubrovnika Gradskom izbornom povjerenstvu Grada Dubrovnika, smatra da su
protuustavno i nezakonito favorizirane stranke vladajuće koalicije koje su
prije svih drugih bile upućene kada je zad­nji dan roka za podnoše­nje
prijedloga kandidacijskih lista.

Predlaže da ovaj Sud provede
postupak nadzora nad ustav­nošću i zakonitošću izbora u konkretnom slučaju i
poništi naz­načenu Odluku Vlade Republike Hrvatske o raspisiva­nju izbora za
Gradsko vijeće Grada Dubrovnika i Obvezatne upute DIP-a broj: LS-II.

Ne postoje pretpostavke za
odlučiva­nje o biti stvari.

3. Odredbom članka 85.
Ustavnog zakona o Ustavnom sudu Republike Hrvatske (»Narodne novine«, broj
99/99, u da­lj­njem tekstu: Ustavni zakon), propisano je da su tijekom provođe­nja
izbora (odnosno najkasnije do isteka roka od 30 dana od dana objav­ljiva­nja
rezultata izbora) za predlaga­nje izvršava­nja nadzora nad ustavnošću i
zakonitošću provođe­nja izbora od strane Ustavnog suda, kao i za provođe­nje
odgovarajućih mjera ako se te aktivnosti provode suprotno Ustavu i zakonu, ovlašteni
zatražiti: političke stranke, kandidati, najma­nje 100 birača ili najma­nje 5%
birača izborne jedinice u kojoj se provode izbori.

4. U ustavnosudskom postupku, uvidom u dostav­ljenu Zbirnu gradsku listu
za izbore koji će se za Gradsko vijeće Grada Dubrovnika održati 16. rujna 2001.
godine, koju je Gradsko izborno povjerenstvo Grada Dubrovnika objavilo 13.
kolovoza 2001. godine, Sud je utvrdio da na istoj nije prihvaćena i uvrštena
Nezavisna gradska lista čiji bi nosite­lj ili eventualno predloženi kandidat
bio predlagate­lj.

Budući da nisu ispu­njene
pretpostavke propisane odredbom članka 85. Ustavnog zakona, stajalište je Suda
da u konkretnom slučaju ne postoje pretpostavke za odlučiva­nje o biti stvari.

5. Slijedom navedenog,
pozivom na odredbu članka 31. Ustavnog zakona riješeno je kao u izreci.

USTAVNI SUD REPUBLIKE HRVATSKE

Broj: U-VII-1816/2001
Zagreb, 11. rujna 2001.

Predsjednik Suda
**dr. sc. Smi­ljko Sokol,** v. r.

Rješenje, NN 79/2001-1348